钦定古今图书集成/明伦汇编/氏族典/第078卷 > 吴育
## 钦定古今图书集成/明伦汇编/氏族典/第078卷 > 吴育

按《宋史吴育传》：“育字春卿，建安人。少奇颖博学，举进
士，试礼部第一，中甲科，除大理评事，迁寺丞，历知临
安、诸暨、襄城二县。举贤良方正，擢著作郎，直集贤院，
通判苏州。还知太常礼院，改右正言，历三司盐铁、户
部二判官。寻以本官供谏职，除同修起居注，遂知制
诰，进翰林学士，累迁礼部郎中，寻知开封府。庆历五”
年，拜谏议大夫、枢密副使。居数月，改参知政事。育在
政府，遇事敢言，与宰相贾昌朝数争议上前，左右皆
失色。复为枢密副使。明年，大旱，御史中丞高若讷曰：
“大臣喧争为不肃，故雨不时。若”遂罢昌朝，而育归给
事中班。未几，出知许州，徙蔡州。寻以资政殿学士知
河南府，徙陕州。迁礼部侍郎、知永兴军，召兼翰林侍
读学士，以疾辞，且请便郡，因命知汝州。会疾不已，又
请居散地，以集贤院学士判西京留司御史台。外台
旧不领民事，时张尧佐知河阳，民讼久不决，多诣育
诉，育为辨曲直。复为资政殿学士、知陜州，进资政殿
大学士。召还，判尚书都省。久之，除宣徽南院使、鄜延
路经略安抚使、判延州。疾复作，辞不任边事，求解。宣
徽使。复以为资政殿大学士、尚书左丞、知河中府，徙
河南。病卒，赠吏部尚书，谥正肃。